**Ministru kabineta noteikumu projekta „Grozījumi Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz Patērētāju tiesību aizsardzības likuma (turpmāk - PTAL) pārejas noteikumu 25.punkta, kas nosaka, ka lai nodrošinātu PTAL 8.panta 1.3 daļas piemērošanu, Ministru kabinets ne vēlāk kā līdz 2015.gada 1.novembrim izdara attiecīgus grozījumus Ministru kabineta 2011.gada 29.marta noteikumos Nr.245 „Noteikumi par kārtību, kādā izsniedz, pārreģistrē, aptur un anulē speciālo atļauju (licenci) patērētāju kreditēšanas pakalpojumu sniegšanai un maksā valsts nodevu par speciālās atļaujas (licences) izsniegšanu un pārreģistrāciju, kā arī prasībām kapitālsabiedrībai speciālās atļaujas (licences) saņemšanai” (turpmāk - MK noteikumi Nr.245).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] 2015.gada 28.maijā tika pieņemts Likumprojekts „Grozījumi Patērētāju tiesību aizsardzības likumā” ar kuriem paredzēts grozīt PTAL 8.panta 1.3 daļu, kas paredz izmaiņas attiecībā uz nebanku kredītdevēju licencēšanas kārtību, t.i., tiek atcelta līdzšinējā kārtība, kas paredzēja, ka pārreģistrācija veicama katru gadu. Turpmāk speciālās atļaujas (licences) patērētāju kreditēšanas pakalpojumu sniegšanai kapitālsabiedrībām tiks izsniegtas uz nenoteiktu laiku. Tiek saglabāta valsts nodeva par pirmreizējo licences izsniegšanu, kā arī noteikta ikgadēja valsts nodeva par kreditēšanas pakalpojumu sniedzēja darbības uzraudzību, kas aizstāj līdz šim spēkā esošo nodevu par licences pārreģistrāciju. Lai iepriekš minētās izmaiņas ieviestu, ir nepieciešams veikt grozījumus MK noteikumos Nr.245, izslēdzot prasību licences ikgadējai pārreģistrācijai un papildināt ar jaunu ikgadējo valsts nodevu par kreditēšanas pakalpojumu sniedzēja darbības uzraudzību, kā arī veikt grozījumus, paredzot valsts nodevas maksāšanas kārtību.Jaunajā valsts nodevas maksāšanas kārtībā tiks paredzēts, ka ikgadējo valsts nodevu par kreditēšanas pakalpojumu sniedzēja darbības uzraudzību kapitālsabiedrība pirmo reizi samaksā līdz brīdim, kad no speciālās atļaujas (licences) izsniegšanas dienas ir pagājis gads. Ikgadējās valsts nodevas summa tiks aprēķināta proporcionāli dienu skaitam par periodu no norādītā licences derīguma termiņa beigām līdz attiecīgā kalendāra gada beigām. Gadījumos, kad kapitālsabiedrībai tiek izsniegta jauna speciālā atļauja (licence), tad par pirmo gadu ikgadējā valsts nodeva par kreditēšanas pakalpojumu sniedzēja darbības uzraudzību nebūs jāmaksā. Savukārt par katru nākamo kalendāro gadu ikgadējā valsts nodeva par kreditēšanas pakalpojumu sniedzēja darbības uzraudzību būs jāmaksā ne vēlāk kā līdz kārtējā gada 1.decembrim.Speciālā atļauja (licence), kas izsniegta vai pareģistrēta līdz 2015.gada 31.decembrim, būs spēkā līdz speciālajā atļaujā (licencē) norādītā termiņa beigām, ja vien netiks pieņemts lēmums par speciālās atļaujas (licences) anulēšanu vai darbības apturēšanu saskaņā ar šiem noteikumiem. Ne vēlāk kā vienu mēnesi pirms speciālajā atļaujā (licencē) norādītā derīguma termiņa beigām kapitālsabiedrībai būs nepieciešams iesniegt Patērētāju tiesību aizsardzības centrā iesniegumu par speciālās atļaujas (licences) izsniegšanu uz nenoteiktu laiku. Valsts nodeva par speciālā atļaujas (licences) izsniegšanu uz nenoteiktu laiku atkārtoti nebūs jāmaksā. Vienlaikus ar iesniegumu par speciālās atļaujas (licences) izsniegšanu uz nenoteiktu laiku kapitālsabiedrībai būs jāveic valsts nodevas par kreditēšanas pakalpojumu sniedzēja darbības uzraudzību samaksa proporcionāli dienu skaitam par periodu no speciālās atļaujas (licences) derīguma termiņa beigām līdz attiecīgā kalendāra gada beigām. [2] Spēkā esošie MK noteikumi Nr.245 nosaka, ka Patērētāju tiesību aizsardzības centrs pirms lēmuma pieņemšanas par speciālās atļaujas (licences) izsniegšanu, pārreģistrāciju, apturēšanu vai anulēšanu ir tiesīgs sniegt norādījumus kapitālsabiedrībai par darbībām, kas tai jāveic, lai nodrošinātu kapitālsabiedrības darbības atbilstību šo noteikumu prasībām. Lai padarītu normu skaidrāku un novērstu neskaidrības par tās piemērošanu, ir nepieciešams noteikt, ka Patērētāju tiesību aizsardzības centrs ir tiesīgs sniegt kapitālsabiedrībai norādījumus ne tikai pirms lēmuma pieņemšanas, bet arī speciālās atļaujas (licences) spēkā esamības laikā.[3] Saskaņā ar pašreizējo regulējumu iesniegumam par speciālās atļaujas (licences) saņemšanu ir jāpievieno valsts nodevas samaksas apliecinošs dokuments. Tā kā Patērētāju tiesību aizsardzības centram ir nodrošināta piekļuve valsts kases kontam tiešsaistes režīmā, tad lai neradītu papildus administratīvo slogu, šāda prasība būtu svītrojama.[4] Lai sagatavotu dokumentus lēmuma pieņemšanai par speciālās atļaujas (licences) izsniegšanu, Patērētāju tiesību aizsardzības centrs, ja nepieciešams, administratīvo procesu regulējošajos normatīvajos aktos noteiktajā kārtībā iegūst informāciju, par kapitālsabiedrības dibinātāju ienākumiem, kas apmaksājuši kapitālsabiedrības pamatkapitālu. Tā kā Patērētāju tiesību aizsardzības centram ir nepieciešams pārbaudīt dalībnieku ienākumus vai dalībnieki ir reālie īpašnieki, nevis dibinātāji, tad Noteikumu projektā ir nepieciešams dibinātāju aizstāt ar dalībnieku, lai Patērētāju tiesību aizsardzības centrs būtu tiesīgs iegūt ieguldījumus pamatojošus dokumentus no reālajiem daļu īpašniekiem (ieguldītājiem), nevis no dibinātājiem.[5] Saskaņā ar šobrīd spēkā esošajiem MK noteikumiem Nr.245 kapitālsabiedrībai nav pienākums informēt Patērētāju tiesību aizsardzības centru, ja mainījušies kapitālsabiedrības īpašnieki vai to īpašumā esošo kapitāldaļu apmērs, kā arī, ja notikušas izmaiņas kapitālsabiedrības padomes vai valdes locekļu sastāvā. Patērētāju tiesību aizsardzības centram saskaņā ar MK noteikumu Nr.245 9.5.apakšpunktu ir jāuzrauga finanšu līdzekļu ieguldījums, kā arī atbilstoši šo noteikumu 10.punktam padomes vai valdes locekļu atbilstība noteikumu prasībām. Lai Patērētāju tiesību aizsardzības centrs spētu efektīvāk veikt uzraudzību, ir nepieciešams papildus uzlikt par pienākumu kapitālsabiedrībām informēt Patērētāju tiesību aizsardzības centru, pirmkārt, par izmaiņām kapitālsabiedrības padomes (ja tāda izveidota), valdes locekļusastāvā, otrkārt, par kapitālsabiedrības dalībnieku izmaiņām īpašumā esošo daļu apmērā un par pamatkapitāla daļu īpašnieku (dalībnieku) maiņu. Šis punkts attiecināms uz visiem gadījumiem, kad notiek kapitāla daļu palielināšana, emitēto daļu apmaksa, daļu atsavināšana un citiem daļu pārejas vai apmēra izmaiņu gadījumiem. Papildus minētajam, noteikumu projekts paredz atvieglot informācijas sniegšanu par minētajām izmaiņām, nosakot, ka kapitālsabiedrība sniedz informāciju PTAC par izmaiņu veikšanas faktu, nepievienojot izmaiņas apliecinošus dokumentus, ko PTAC var iegūt no LR Uzņēmumu reģistra. Izmaksu samazināšanai un ērtībai minēto informāciju kapitālsabiedrība varēs sniegt arī elektroniski. |
| 3. | Projekta izstrādē iesaistītās institūcijas | Patērētāju tiesību aizsardzības centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais regulējums attiecas uz kapitālsabiedrībām, kas sniedz patērētāju kreditēšanas pakalpojumus. Šobrīd darbojas 56 patērētāju kreditēšanas pakalpojumu sniedzēji, kas saņēmuši Patērētāju tiesību aizsardzības centra licences. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs kapitālsabiedrībām, kas sniedz patērētāju kreditēšanas pakalpojumus, tiek samazināts, jo netiek vairs paredzēta ikgadējā licences pārreģistrācijaun ar pārreģistrāciju saistītās darbības, piemēram, nepieciešamo dokumentu sagatavošana, iesniegšana. Savukārt nodevas apmērs (14 225 euro) saglabājas nemainīgs. Praksē šī nodeva tiek piemērota no 2012.gada. Nodevas apmērs tika noteikts ņemot vērā Centrālās statistikas pārvaldes datus par nebanku kreditēšanas sektora apgrozāmo līdzekļu apmēru, izsniegto aizdevumu apmēru, kā arī bruto peļņu, kā arī ņemot vērā nepieciešamību paaugstināt patērētāju tiesību aizsardzības līmeni nebanku kreditēšanas pakalpojumu jomā.MK noteikumu projekts paredz saglabāt nodevu esošajā apmērā. Valsts nodevas noteiktā apmēra mērķis ir gan valsts izdevumu segšana par kapitālsabiedrību, kas sniedz patērētāju kreditēšanas pakalpojumu uzraudzību ilgtermiņā, kā arī daļēji kā nebanku kredītu devēju tirgu regulējošs mehānisms. Saskaņā ar likuma “Par nodokļiem un nodevām” 1.panta 2.punktu valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūcijas veiktās darbības izmaksu segšanu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **810 825** | **0** |  **+14 225** | **+42 675** | **+56 900** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  810 825 |  0 | +14 225 | +42 675 |  +56 900 |
| 1.2. valsts speciālais budžets |  0 |  0 |  0 |   |   |
| 1.3. pašvaldību budžets |  0 |  0 |  0 |   |   |
| 2. Budžeta izdevumi: | **183 800** | **0** | **0** | **0** | **0** |
| 2.1. valsts pamatbudžets | 183 800 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **627 025** | **0** |  **+14 225** | **+42 675** | **+56 900** |
| 3.1. valsts pamatbudžets | 627 025 | 0 | +14 225 | +42 675 |  +56 900 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 | 0  |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta ieņēmumi aprēķināti, ņemot vērā plānoto nodevas maksātāju – patērētāju kreditēšanas pakalpojumu sniedzēju, skaitu:2016.gadā: **825050 *euro*** (14225 *euro* x 58);2017.gadā: **853500 *euro*** (14225 *euro* x 60);2018.gadā: **867725 *euro*** (14225 *euro* x 61). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai gan tiek noteikts jauns valsts nodevas objekts, finansiālā ietekme uz budžetu ir nemainīga attiecībā pret likumā “Par valsts budžetu 2015.gadam” un likumā par “Par vidēja termiņa budžeta ietvaru 2015., 2016. un 2017.gadam” apstiprināto, kā arī 2015.gada 30.novembrī Saeimā otrajā lasījumā pieņemtajā likumā “Par valsts budžetu 2016.gadam” un likumā “Par vidēja termiņa budžeta ietvaru 2016., 2017. un 2018. gadam” paredzēto, jo vienlaicīgi tiek izslēgts iepriekš pastāvējušais valsts nodevas objekts un jaunajam valsts nodevas objektam paredzēts noteikt iepriekš pastāvējušam valsts nodevas objektam identisku likmi.  Tādēļ norādītajam budžeta ieņēmumu un izdevumu apmēram ir tikai informatīvs raksturs. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību Likumprojekta izstrādē saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktu Noteikumu projekts 2015.gada 6.augustā tika ievietots Ekonomikas ministrijas mājas lapā www.em.gov.lv. Vienlaikus Noteikumu projekts tika nosūtīts saskaņošanai arī Latvijas Darba devēju konfederācijai, Latvijas Tirdzniecības un rūpniecības kamerai, Latvijas Lombardu asociācijai, Latvijas Nebanku kredītdevēju asociācijai, Latvijas Hipotekāro nebanku aizdevēju asociācijai. |
| 2. | Sabiedrības līdzdalība projekta izstrādē | Visu publiskās apspriešanas laiku tika nodrošināta Noteikumu projekta pieejamība Ekonomikas ministrijas mājas lapā. Paziņojumā par līdzdalības iespējām tiesību akta izstrādes procesā sabiedrība tika aicināta rakstiski sniegt viedokli par Noteikumu projektu līdz 2015.gada 20.augustam vai pieteikties atzinuma sniegšanai pēc Noteikumu projekta izsludināšanas Valsts sekretāru sanāksmē. Latvijas Darba devēju konfederācijai Latvijas Tirdzniecības un rūpniecības kamerai, Latvijas Lombardu asociācijai, Latvijas Nebanku kredītdevēju asociācijai, Latvijas Hipotekāro nebanku aizdevēju asociācijai, Latvijas kolektīvās finansēšanas asociācijai nosūtītajā vēstulē tika aicināts sniegt rakstveida atzinumu līdz 2015.gada 20.augustam. |
| 3. | Sabiedrības līdzdalības rezultāti | Aicinot sabiedrību sniegt viedokli par Likumprojektu līdz 2015.gada 31.jūlijam, Ekonomikas ministrija saņēma viedokli no Latvijas Nebanku kredītdevēju asociācijas un Latvijas Lombardu asociācijas. Latvijas Nebanku kredītdevēju asociācija atbalsta projektā paredzētās izmaiņas, vienlaikus izsakot iebildumus attiecībā uz:1. patērētāju kreditēšanas kapitālsabiedrību valdes un padomes locekļiem piemērojamo prasību attiecināšanu uz prokūristiem, komercpilnvarniekiem un personām, kas pilnvarotas pārstāvēt ārvalsts komersantu darbībās, kas saistītas ar filiāli;
2. informācijas iesniegšanu Patērētāju tiesību aizsardzības centram par valdes un padomes locekļiem, dalībniekiem utml.;
3. pienākumu iesniegt informāciju par dalībniekiem, kā arī par izmaiņām dalībnieku sastāvā;
4. Patērētāju tiesību aizsardzības centra tiesībām apturēt speciālās atļaujas (licences) darbību uz laiku līdz sešiem mēnešiem;
5. Pāreju uz nenoteiktu laiku izsniegtu licenci.

Latvijas Lombardu asociācija ir izteikusi iebildumus attiecībā uz:1. Patērētāju tiesību aizsardzības centram paredzētajām tiesībām licences darbības laikā sniegt norādījumus kapitālsabiedrībām;
2. informācijas sniegšanu Patērētāju tiesību aizsardzības centram par kapitālsabiedrības padomes, valdes locekļiem, prokūristiem, komercpilnvarniekiem utml.;
3. budžeta ieņēmumu aprēķiniem;
4. maksas par licenci apmēru un valsts nodevas par uzraudzības maksu aprēķināšanas metodiku.

Asociāciju izteiktie iebildumi iespēju robežās ir tikuši ņemti vērā. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Patērētāju tiesību aizsardzības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek mainīts PTAC uzraudzības veids. Līdz ar ikgadējās pārreģistrācijas atcelšanu PTAC pienākumos vairs neietilps pieteikumu izskatīšana par licences pagarināšanu un citas ar to saistītās darbības, līdz ar to iestādes resursi tiks novirzīti pastiprinātai nebanku kreditēšanas pakalpojumu sniedzēju uzraudzībai. |
| 3. | Cita informācija | Nav |

*Anotācijas V sadaļa – projekts šo jomu neskar.*

Ekonomikas ministre D.Reizniece-Ozola

Vīza:

Valsts sekretāra pienākumu izpildītājs,

valsts sekretāra vietnieks J.Spiridonovs

21.12.2015 14:39

1985

D.Brūklītis, 67013274
Didzis.Bruklitis@em.gov.lv